Ibrahima Konaté
Ibrahima Konaté (født den 25. maj 1999) er en fransk professionel fodboldspiller, der spiller for den engelske fodboldklub Liverpool F.C..

Klubkarriere

Tidlig karriere 
Konaté startede sin karriere i Paris FC, men tog i en tidlig alder videre til talentfabrikken FC Sochaux, hvor han spillede indtil sommeren 2017. Her skiftede han til RB Leipzig.

RB Leipzig 
Konaté skiftede d. 12. juni 2017 til RB Leipzig på en fri transfer. Han scorede sit første Leipzig-mål i en 4-0 sejr mod Fortuna Düsseldorf.

Liverpool 
Den 28. maj 2021 blev det offentliggjort, at Liverpool havde indgået en aftale med RB Leipzig om at købe Konaté d. 1. juli samme år. Liverpool udløste hans klausul på angiveligt £36 millioner.

Internationale karriere 
Konaté er født i Frankrig, men har både fransk og malisk statsborgerskab. Dog har han indtil videre valgt at stille op for Frankrig, hvor han allerede har spillet mere end 30 U-landskampe.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2022